stanford-oval/wikipedia huggingface dataset:
נבחרת גביע דייוויס של בריטניה

| --- | --- |
בריטניה
 מידע כללי
 צבעים:  כחול ולבן
 השתייכות אזורית:  אירופה/אפריקה
 דירוג ITF נכון ל-18 בספטמבר 2024:  12 שינוי מדירוג קודם: 
 דרג נוכחי:  משחקי סבב מקדים 2023
 קפטן:  לאון סמית'
 מפגשים היסטוריים
 שנה ראשונה:  1900
 מפגש ראשון: ארצות הברית ארצות הברית 3 - 0 בריטניה בריטניה  (בוסטון, מסצ'וסטס, ארצות הברית; 8 - 10 באוגוסט 1900)
 סטטיסטיקה קבוצתית
 שנים במפעל:  110
 מפגשים:  260
 מאזן ניצחונות:  159 - 101
 שנים בבית העליון:  20
 הישג שיא:  זכייה (10 פעמים)
 שיאים אישיים
 מירב הניצחונות יחידים:  באני אוסטין (36- 12)
 מירב הניצחונות זוגות:  בובי וילסון (25 - 8)
 מירב הניצחונות סה"כ:  פרד פרי (45 - 7)
 הזוג המצליח ביותר:  בובי וילסון ומייק סנגסטר (11 - 3) פרד פרי ופטריק יוז (11 - 3)
 הכי הרבה שנים:  גרג רוזצקי (13)
 הכי הרבה מפגשים:  בובי וילסון (34)
 
נבחרת גביע דייוויס של בריטניה היא האלופה לשנת 2015.
היסטוריה

נבחרת הטניס של בריטניה זכתה 10 פעמים בגביע דייוויס (1903, 1904, 1905, 1906, 1912, 1933, 1934, 1935, 1936, 2015).
בריטניה משחקת בגביע דייוויס משנת 1900. בריטניה שיחקה מאז תחילת השתתפותה בגביע דייוויס 223 משחקים, בהם ניצחה ב-163. פרד פרי הוא השחקן בעל מספר ההשתתפויות הבינלאומיות הרב ביותר, 52 בסך הכול, ולעומת זאת בעל שיא הניצחונות במשחקים, 34 בסך הכל, הוא בובי וילסון.
הדירוג הנוכחי של נבחרת בריטניה בדירוג נבחרות הגברים של גביע דייוויס, הוא המקום ה-12 בעולם, נכון ל-18 בספטמבר 2024, ללא שינוי לעומת דירוג קודם.
בשנת 2009 הגיעה נבחרת בריטניה לשיא השפל, שנה בלבד לאחר שנשרה מהבית העליון לבית 1 נשרה בריטניה לבית 2 האירופאי/אפריקני (דרג הטניס השלישי בחשיבותו בעולם) לאחר הפסד ביתי מביש לפולין בספטמבר 2009.
השפל הבריטי בטניס העולמי נמשך גם בשנת 2010 כאשר בריטניה נוצחה בידי ליטא בסיבוב הראשון של בית 2 ובעקבות הפסדה נקבע כי היא תתמודד במשחק נגד הנשירה לבית 3 (דרג הטניס הרביעי בחשיבותו בעולם) רק ניצחון על טורקיה החלשה מנע מבריטניה ירידה מבישה לבית 3 בטניס העולמי.
בהגרלת בית 2 שנערכה בסוף 2009 נקבע שבריטניה תשחק בתחילת 2010 בסיבוב הראשון נגד ליטא
בסוף שנת 2011 שבה בריטניה לבית 1 בה היא משחקת כיום (2013)
בשנת 2013 שבה בריטניה לבית העליון הל הטניס העולמי לאחר היעדרות של 5 שנים לאחר שבסיבוב הראשון של בית 1 האירופאי/אפריקאי היא ניצחה את נבחרת רוסיה 2-3 ובפליאוף על ההעפלה על העלייה לבית העליון היא גברה על קרואטיה 1-4
בהגרלה שנערכה לאחר העפלתה לבית העליון נקבע שבשנת 2014 היא תפגוש את נבחרת הדייוויס של ארצות הברית בשלב שמינית הגמר.
בשנת 2015 זכתה נבחרת בריטניה בגביע דייוויס, לאחר שגברה בגמר על נבחרת בלגיה בתוצאה 3-1.
בריטניה משחקת בצבעים כחול ולבן.
הערות שוליים

↑  דירוג נבחרות הגברים של גביע דייוויס באתר הפדרציה הבינלאומית לטניס
| נבחרות הטניס הלאומיות (גביע דייוויס) |
| --- | --- | --- |
| אירופה/אפריקה | אוסטריה • אוקראינה • איטליה • איסלנד • אירלנד • אסטוניה • ארמניה • בולגריה • בוסניה והרצגובינה • בלארוס • בלגיה • בריטניה • גאורגיה • גרמניה • דנמרק • דרא"פ • הולנד • הונגריה • זימבבואה • טורקיה • יוון • ישראל • לוקסמבורג • לטביה • ליטא • מולדובה • מונטנגרו • מונקו • מצרים • מקדוניה • מרוקו • נורווגיה • סלובניה • סלובקיה • ספרד • סרביה • פולין • פורטוגל • פינלנד • צ'כיה • צרפת • קפריסין • קרואטיה • רומניה • רוסיה • שוודיה • שווייץ |  |
| אמריקה | איי בהאמה • אל סלבדור • אקוודור • ארגנטינה • ארצות הברית • אורוגוואי • בוליביה • ברבדוס • ברזיל • גוואטמלה • ג'מייקה • הרפובליקה הדומיניקנית • האנטילים ההולנדיים • הונדורס • ונצואלה • מקסיקו • פוארטו ריקו • פרגואי • פרו • צ'ילה • קובה • קולומביה • קוסטה ריקה • קנדה |  |
| אסיה/אוקיאניה | אוזבקיסטן • אוסטרליה • אינדונזיה • איראן • דרום קוריאה • הודו • הונג קונג • הפיליפינים • טג'יקיסטן • טיוואן • יפן • כווית • לבנון • מלזיה • ניו זילנד • סוריה • סין • סינגפור • סרי לנקה • עומאן • ערב הסעודית • פקיסטן • קזחסטן • תאילנד |  |
| נבחרות בעבר | יוגוסלביה |  |
ניקולס רוג

| --- | --- |

 לידה:  15 באוגוסט 1928 סט. ג'ון ווד, הממלכה המאוחדת 
 פטירה:  23 בנובמבר 2018 (בגיל 90) לונדון, הממלכה המאוחדת 
 שם לידה:  Nicolas Jack Roeg 
 מדינה:  הממלכה המאוחדת 
 תקופת הפעילות:  1947 – 23 בנובמבר 2018 (כ־71 שנים) 
 מקום לימודים:  Mercers' School 
 בן או בת זוג:  סוזן סטיבן (1957–1977)  תרזה ראסל (1986–?)  Harriet Harper (2005–2018) 
 פרסים והוקרה:  מפקד במסדר האימפריה הבריטית (1996)  British Film Institute Fellowship (1994) 
 פרופיל ב-IMDb
 
ניקולס ג'ק רוג (באנגלית: Nicolas Jack Roeg;‏ 15 באוגוסט 1928 – 24 בנובמבר 2018) היה במאי קולנוע וצלם קולנוע בריטי.
ביוגרפיה

רוג נולד בלונדון. סרטיו של רוג כבמאי אופיינו בטכניקת עריכה בה קטעי-קטעים היו שזורים זה בזה, תוך טשטוש ממד הזמן ועמימות בין התרחשות אמיתית ומדומה. רוג הצליח בכך להביא את כל הקשור להשתלשלות סיפור העלילה הקולנועי למקומות בלתי שגרתיים.
לרוב בחר רוג לצלם את סיפור העלילה באופן מקוטע ורציף-אך-למחצה, כך שהצופה (לפעמים יחד עם גיבור הסרט) מקבל את מלוא משמעות העלילה רק בדקות האחרונות, כאשר פיסת אינפורמציה אחרונה באה אל מקומה.
בטכניקה זו, בנוסף לכישרונו בכל הקשור ליצירת אווירה בסרטיו, השפיע על יוצרי סרטים רבים, ביניהם רידלי סקוט ופרנסואה אוזון.
סרטיו האחרונים, עם זאת, זכו להצלחה פחותה.
רוג נפטר ב-24 בנובמבר 2018.
מסרטיו הבולטים

"המבט" (Don't look now) בכיכובם של דונלד סאת'רלנד וג'ולי כריסטי
"שאלה של זמן" (Bad Timing) בכיכובו של ארט גרפונקל
"האיש שנפל מכוכב אחר" (The Man who Fell to Earth), בכיכובו של דייוויד בואי
נמאוסוס

נמאוסוס או  דאוס נמאוסוס (לטינית: Deus Nemausus) הוא אל של העיר נמאוסוס, כיום נים שבצרפת, על פי המיתולוגיה הקלטית. פולחנו היה נפוץ בעיר זו, אך לא מחוצה לה.
ייתכן שמקור שמו של האל בשם של יער שהיה מקודש לשבט הקלטי וולקאה ארקומיקי, או באל מעיין המרפא המצוי בלב העיר.
האסטרואיד 51 Nemausa שהתגלה ב-1858 נקרא על שמו.
לקריאה נוספת

Green, Miranda, Dictionary of Celtic Myth and Legend,  Thames and Hudson Ltd., London, 1997
Green, Miranda, The Celtic World,  Routledge, 1996
ניקולאי סמוקיש

| --- | --- |

 לידה:  25 באוקטובר 1860 ניז'ין, האימפריה הרוסית 
 פטירה:  18 בינואר 1944 (בגיל 83) סימפרופול, ברה"מ 
 מקום קבורה:  בית הקברות האזרחי הראשון בסימפרופול 
 לאום:  אוקראינים 
 מקום לימודים:  האקדמיה הקיסרית לאמנויות 
 תחום יצירה:  ציור, book design, גרפיקה, הוראת האמנויות 
 הושפע על ידי:  בוגדן וילוולדה 
 פרסים והוקרה:  מדליית זהב גדולה של האקדמיה הקיסרית לאמנויות (1885)  פעיל מצטיין באמנויות  של הרפובליקה הסובייטית הפדרטיבית הסוציאליסטית של רוסיה  עיטור הדגל האדום של העמל  פרס סטלין 
 בן או בת זוג:  אלנה סמוקיש-סודקובסקיה 
 
ניקולאי סמוקיש (ברוסית: Николай Самокиш;‏ 25 באוקטובר 1860 – 18 בינואר 1944) היה מאייר ממוצא אוקראיני שהתמחה באמנות צבאית ובציור בעלי חיים. במהלך מלחמת העולם הראשונה היה סמוקיש כתב של עיתון רוסי - אחד מכתבי העת הפטריוטיים הפופולריים ביותר ברוסיה האימפריאלית. הוא היה חתן פרס סטלין ב-1941. סמוקיש היה בעלה השני של מאיירת הספרים אלנה סודקובסקיה, איתה שיתף פעולה לעיתים קרובות.
ביוגרפיה

אביו היה דוור, כנראה ממוצא הונגרי. את נעוריו העביר עם משפחתו של סבו מצד אמו, שהיה קוזק. מאוחר יותר סיים את לימודיו באוניברסיטת ניז'ין. ניסיונו הראשון להירשם לאקדמיה לאמנויות בסנט פטרבורג לא צלח, אך הוא זכה בסופו של דבר לאישור כניסה לאקדמיה בעזרת מקורבו של פרופסור בוגדן וילוולדה, ולמד שם מ-1879 עד 1885 אצל מיכאיל קלודט ו-ואלרי יעקובי וגם אצל וילוולדה, וזכה במספר פרסים. ציורו "הצעדה" נקנה על ידי פאבל טרטיאקוב.
מ-1885 עד 1888 למד בפריז. כשחזר,  יצא יחד עם פרנץ רובאו לקווקז, כדי לצייר כמה יצירות גדולות לפנורמה במוזיאון ההיסטוריה הצבאית של טביליסי. ב-1889 נישא למאיירת הספרים, אלנה סודקובסקיה. בשנה שלאחר מכן נבחר לאקדמאי. מ-1894 עד 1918, לימד באקדמיה, שם הפך לפרופסור ב-1913.
במהלך מלחמת רוסיה-יפן, בשנת 1904, נסע לחזית מטעם כתב העת "ניבה" והפיק אלבום ציורים. ב-1915 הקים יחד עם חלק מתלמידיו באקדמיה "חוליית אמנות" ויצאו שוב לחזית המזרחית כדי לצייר סקיצות. במהלך המהפכה הרוסית נפרד מאשתו. היא נסעה לפריז וככל הנראה מתה שם ב-1924, אם כי על פי כמה מקורות חזרה לרוסיה ומתה בוויבורג.
ב-1918, לאחר ביטול האקדמיה הישנה, עבר ליאלטה עם הכוחות הצבאיים של דרום רוסיה ואז, ב-1922, לסימפרופול, שם תמך בצעירים מוכשרים אמנותית ובסופו של דבר ארגן בית ספר לאמנות שקיבל הכרה רשמית של המדינה. בשנת 1934 קיבל את מה שהסתבר כמשימתו הגדולה ביותר: לפעול כיועץ עבור פנורמה ענקית המתארת את המצור על פרקופ. לאחר 1936 עבד במכון לאמנות בחרקוב.
בין אלפי איורי הספרים שהפיק, הבולטים ביותר הם אלו של סיפורים מאת מרקו וובצ'וק, מיקולה דז'ריה ואיוואן נצ'וי-לויצקי, "טאראס בולבה" מאת ניקולאי גוגול ו"ציד אימפריאלי ברוסיה" מאת ניקולאי קוטפוב. הוא ואשתו עבדו יחד כדי לאייר את "נשמות מתות" של ניקולאי גוגול וליצור ציורי קיר עבור תחנת הרכבת צארסקויה סלו.
זמן קצר לאחר תום מלחמת העולם השנייה, נערכה בבית המלאכה שלו בחרקוב תערוכה גדולה של עבודותיו המוקדמות. הוא היה נושא לסרט דוקומנטרי ב-1966.
גלריה

טרוייקה בדהרה
קוזקים במסבאה
גנרל רבצקי בקרב
הערות שוליים

↑  Nikolay Samokish (25.10.1860 - 18.01.1944) - Biography, Interesting Facts, Famous Artworks, Arthive
↑  Самокиш Николай Семенович « Русская живопись « Музей « Воскресный день, vsdn.ru
↑  МАСЛОВКА - художники, картины, биографии, фотографии. Живопись, рисунок, скульптура. 20-й век : САМОКИШ Н. С. SAMOKISH Nikolay, www.maslovka.org
1 2  Художник "Царской охоты" - Николай Самокиш, portal-slovo.ru
↑  Работы художника Е. Самокиш-Судковской. (ברוסית)
↑  Yandex, disk.yandex.com
| --- | --- |
בקרת זהויות :  PLWABN: 9810584139805606  BNE: XX1464778  DSI: 5183  GND: 137767072  ISNI: 0000 0001 0952 8627  LCCN: n85192988  LNB: 000346385  NKC: js2017948938  NTA: 241129591  RKD: 69504  SUDOC: 116063351  ULAN: 500015638  VIAF: 8826375   WorldCat (עם VIAF): 8826375
נמאן גרודנו (הוקי קרח)

נמאן גרודנו היא קבוצת הוקי קרח מקצוענית מהעיר גרודנו שבבלארוס המתמודדת בליגת העל הבלארוסית בהוקי קרח. באמתחתה שבע זכיות באליפות הלאומית והיא אחת המעוטרות בבלארוס.
תארים

ליגת העל הבלארוסית בהוקי קרח (7): 1998, 1999, 2001, 2013, 2014, 2017, 2018
הגביע הבלארוסי בהוקי קרח (2): 2014, 2016
ליגת ההוקי של מזרח אירופה (1): 1996
הגביע הקונטיננטלי (1): 2014/15
ניסאן פינו

| --- | --- |

ניסאן פינו
 מאפיינים כלליים
 יצרן:  ניסאן
 שנות ייצור:  2007–2010
 הרכבה:  יפן יפן
 אורך:  3,395 מ"מ
 רוחב:  1,475 מ"מ
 גובה:  1,500-1,510 מ"מ
 משקל:  730-820 ק"ג
 בסיס גלגלים:  2,360 מ"מ
 מפרט טכני
 מנוע:  3 צילינדרים, 4 שסתומים לצילינדר, 658 סמ"ק המפיק 54 כ"ס, ב-6,500 סל"ד, יחס דחיסה 10.5:1 (קוד מנוע "K6A")
 הילוכים:  תמסורת ידנית - 5 מהירויות
ניסאן פינו (באנגלית: Nissan Pino) היא מכונית סופרמיני, 5 דלתות האצ'בק, אשר יוצרה על ידי יצרנית המכוניות היפנית ניסאן בין השנים 2007–2010.
ניסאן פינו

קוד מנוע: "K6A"
5 דלתות
5 מושבים
מכל דלק - 30 ליטר
תמונות

ניסאן פינו
ניסאן פינו
ניסאן פינו
ניסאן פינו
ניסאן פינו
ניסאן פינו
ראו גם

ניסאן
ניסאן פאו (Nissan Pao)
הערות שוליים

↑  ניסאן פינו - מפרט fueleconomy.blogspot
↑  ניסאן פינו - מידות ומפרט טכני carfolio.com/specifications/models/car
נעלי DC

| --- | --- |

 נתונים כלליים
 סוג:  חברה בת של קוויקסילבר
 מייסדים:  קן בלוק  דיימון ויי
 תקופת הפעילות:  יוני 1994, ארצות הברית ארצות הברית – הווה
 חברת אם:  קוויקסילבר 
 מיקום המטה:  הנטינגטון ביץ' 
 משרד ראשי:  ויסטה, קליפורניה, ארצות הברית
 ענפי תעשייה:  תעשיית הטקסטיל 
 מוצרים עיקריים:  הנעלה, ביגוד, סנואובורד
  
 www.dcshoes.com
 
נעלי DC (באנגלית: DC Shoes) היא חברת הנעלה אמריקאית שמושבה בויסטה שבקליפורניה. החברה נוסדה ביוני 1994 ומתמחה בייצור נעלי סקייטבורד, מגפי סנואובורד וביגוד. החברה מייצרת נעליים לכל סוגי הספורט האתגרי, ביניהם סקייטבורדינג, סנואובורדינג, אופני BMX, מוטוקרוס, מרוצי ראלי וגלישת גלים, לגברים ונשים בגילאים שונים. ב-10 במרץ 2004 נרכשה החברה על ידי חברת קוויקסילבר.
נעלי בלט

נעלי בלט
נעלי בלט הן נעליים המעוצבות עבור ריקוד בלט. נעליים אלו עשויות בדרך כלל מעור, קנבס או סאטן. הן קלות משקל באופן יחסי, ולהן סוליה דקה וגמישה המבליטה את צורת כף הרגל.
באופן מסורתי, רקדניות נועלות נעלי בלט ורודות, ורקדנים נועלים נעליים לבנות או שחורות. בבלט מודרני נועלים לפעמים נעליים בצבע גוף המעניקות אשליה של רגליים יחפות.
בדרך כלל בשיעורי בלט הרקדנים נועלים נעלי בלט במהלך כל השיעור, ואילו הרקדניות נועלות אותן בתחילת השיעור ואחרי כן מחליפות לנעלי פוינט.
כשנוסד ריקוד הבלט הרקדניות בתחילה רקדו על נעלי ריקוד בעלות עקב - נעלי עקב. באמצע המאה השמונה עשרה הרקדנית הצרפתייה מארי-אן דה קופיס דה קמרגו (אנ') הייתה הראשונה שלא נעלה עקבים בעת הבלט, ולאחר המהפכה הצרפתית עקבים הוצאו מהסטנדרטים של נעלי הבלט.
משפחת בירדוגו

משפחת בירדוגו ידועה במרוקו ובייחוד במקנס, כשושלת של רבנים ודיינים פוסקי הלכה, החל מהמאה ה-17.
היסטוריה

ככל הנראה, מקור השם בירדוגו הוא בפורטוגזית Bara dogua ומשמעותו הוא "שרביט הזהב" (כשמו של הספר של רבי רפאל בירדוגו).
לפי מסורת משפחת בירדוגו, משפחה זו מיוחסת עד לרבי בוסתנאי גאון שהיה מזרע דוד המלך. עדות זו העיד השד"ר מטבריה רבי משה פארדו אשר ראה מגילת עור קלף מעובד ישן, והיא מגילת יוחסין למשפחת בירדוגו.
לאחר גירוש ספרד, הגיעו ראשי המשפחה למרוקו. מקום מושבם הראשון של המשפחה היה בעיר פאס, בירת מרוקו באותם ימים.
אולם לאחר שנוצרו מחלוקות במנהגים ההלכתיים בין התושבים הקדומים ובין המגורשים הספרדים, משפחת בירדוגו נדדה לעיר מקנאס שהיא מרוחקת מפאס כשישים קילומטר.
שושלת משפחת בירדוגו

רבי משה בירדוגו (הקדמון)
בנו, רבי יצחק בירדוגו. בנו היה רבי אברהם בירדוגו, ונכדו רבי משה בירדוגו, מכונה המשבי"ר (נפטר בשנת ה'תצ"א, 1730). רוב תלמידי החכמים של העיר בדור שאחריו למדו בבית מדרש שהקים במקנס.
בנו, רבי יוסף בירדוגו
בנו, רבי יהודה בירדוגו, מחבר ספר מים עמוקים (נפטר ה'תק"ג 1743). בניו, רבי שלמה ורבי יהושפט.
אחיו, רבי מרדכי בירדוגו, מכונה המרבי"ץ (נפטר ה'תקכ"ב, 1762). חתנו היה רבי דוד בן חסין.
בנו, רבי יקותיאל בירדוגו (נפטר ה'תקס"ב, 1802). היו לו ששה בנים, המפורסמים שבהם היו רבי יעקב בירדוגו המכונה אבי"ע (אב'יר יע'קב), ורבי פתחיה מרדכי בירדוגו.
אחיו, רבי רפאל בירדוגו, מכונה "המלאך רפאל" (נפטר ה'תקפ"ב, 1822).
בנו, רבי מימון בירדוגו, מכונה "המבי"ן" (נפטר ה'תקפ"ז, 1827).
צאצאים נוספים

רבי יוסף בירדוגו (מקנס) (נפטר ה'תרי"ד, 1853), נין של רבי יהודה בירדוגו.
רבי יוסף בירדוגו (רבאט) (נפטר ה'תר"נ, 1890).
אחיינו, רבי דוד צבאח (נפטר ה'תשט"ז, 1956).
רבי חיים יקותיאל בירדוגו (נפטר ה'ת"ש, 1940), בן נין של רבי יקותיאל בירדוגו.
רבי יהושע בירדוגו (נפטר התשי"ג, 1953), נין של רבי רפאל בירדוגו.
שני האחרונים כיהנו כרבנים הראשיים למרוקו.
רבי שלום משאש (נפטר ה'תשס"ג, 2003).
הדסה, אשתו של רבי שלום לופס.
לקריאה נוספת

מבוא למהדורה חדשה של הספר מקוה המים - מאת רבי יהודה בירדוגו.
משה עמאר, תולדות מרן המשבי"ר זצוקללה"ה ותקופתו, מבוא לספר ראש משביר על התורה, הוצאת דובב שפתי ישנים.
רבי יוסף בן נאים, ספר מלכי רבנן דף צד, ירושלים תרצ"ד.
רבי יעקב חי בירדוגו, כתונת יוסף - שלשלת היוחסין של משפחת בירדוגו, חלק ב, קזבלנקה תרצ"ה.
משה דוד גאון, יהודי המזרח בארץ ישראל עמוד 148 ואילך, ירושלים תרצ"ח.
הערות שוליים

↑  הקדמה לספר מקוה המים, מהדורה חדשה, ירושלים תשנ"ו
↑  ספר 'שופריה דיעקב' בסוף חלק אבן העזר. ראו גם בהקדמת רבי אברהם גבאי לספר "קדושת שבת"
↑  ענף (הייחוס) של רבי יוסף בירדוגו (מקנס): יוסף בן יהודה (נפטר תקצ"ג) בן שלמה (נפטר תק"ע) בן רבי יהודה בירדוגו (ה"מים עמוקים").
↑  ענף (הייחוס) של רבי חיים יקותיאל בירדוגו: יקותיאל חיים בן אלישע (השני) בן אלישע (הראשון) בן יוסף בן רבי יקותיאל בירדוגו.
↑  ענף (הייחוס) של רבי יהושע בירדוגו: יהושע בן יעקב (נפטר תר"נ) בן מרדכי בן רבי רפאל בירדוגו (המלאך רפאל).
↑  ענף (הייחוס) של רבי שלום משאש: שלום בן מימון בן ג'מילה בת יעקב (נפטר תר"נ) בן מרדכי בן רבי רפאל בירדוגו (המלאך רפאל).
↑  ענף (הייחוס) של הדסה: הדסה בת מרדכי בן יהודה בן דניאל בן שלמה בן יהודה בן שלמה בן רבי יהודה בירדוגו (ה"מים עמוקים").
נבחרת גביע דייוויס של הונגריה

| --- | --- |
הונגריה
 מידע כללי
 התאחדות:  פדרציית הטניס של הונגריה
 השתייכות אזורית:  אירופה/אפריקה
 דירוג ITF נכון ל-18 בספטמבר 2024:  22 שינוי מדירוג קודם:  ‎+1‏
 דרג נוכחי:  משחקי סבב מקדים 2023
 קפטן:  גבור קובץ'
 מפגשים היסטוריים
 שנה ראשונה:  1924
 סטטיסטיקה קבוצתית
 שנים במפעל:  87
 מפגשים:  175
 מאזן ניצחונות:  86 - 89
 שנים בבית העליון:  6
 הישג שיא:  עליה לבית העליון - 6 פעמים
 שיאים אישיים
 מירב הניצחונות יחידים:  בלאז' טארוצי (50 – 12)
 מירב הניצחונות זוגות:  בלאז' טארוצי (26 – 7)
 מירב הניצחונות סה"כ:  בלאז' טארוצי (79 – 19)
 הזוג המצליח ביותר:  בלאז' טארוצי/פטר צוק (17 - 2)
 הכי הרבה שנים:  קורנל ברדוצ'י (15)
 הכי הרבה מפגשים:  בלאז' טארוצי (33)
 
נבחרת גביע דייוויס של הונגריה היא נבחרת טניס הגברים הלאומית של הונגריה שיחקה בעבר בבית העליון של גביע דייוויס.
הנבחרת הופיע לראשונה בשנת 1924. במהלך התקופה היא שיחקה 166 משחקים וניצחה ב-83.
הדירוג הנוכחי של נבחרת הונגריה בדירוג נבחרות הגברים של גביע דייוויס, הוא המקום ה-22 בעולם, נכון ל-18 בספטמבר 2024, עלייה של מקום אחד לעומת דירוג קודם.
הישגים

עליה לבית העליון
הנבחרת עלתה לבית העליון 3 פעמים (פעם אחרונה לקראת עונה 2018) אך טרם השיגה אף ניצחון במשחקי הבית.
הערות שוליים

↑  דירוג נבחרות הגברים של גביע דייוויס באתר הפדרציה הבינלאומית לטניס
| נבחרות הטניס הלאומיות (גביע דייוויס) |
| --- | --- | --- |
| אירופה/אפריקה | אוסטריה • אוקראינה • איטליה • איסלנד • אירלנד • אסטוניה • ארמניה • בולגריה • בוסניה והרצגובינה • בלארוס • בלגיה • בריטניה • גאורגיה • גרמניה • דנמרק • דרא"פ • הולנד • הונגריה • זימבבואה • טורקיה • יוון • ישראל • לוקסמבורג • לטביה • ליטא • מולדובה • מונטנגרו • מונקו • מצרים • מקדוניה • מרוקו • נורווגיה • סלובניה • סלובקיה • ספרד • סרביה • פולין • פורטוגל • פינלנד • צ'כיה • צרפת • קפריסין • קרואטיה • רומניה • רוסיה • שוודיה • שווייץ |  |
| אמריקה | איי בהאמה • אל סלבדור • אקוודור • ארגנטינה • ארצות הברית • אורוגוואי • בוליביה • ברבדוס • ברזיל • גוואטמלה • ג'מייקה • הרפובליקה הדומיניקנית • האנטילים ההולנדיים • הונדורס • ונצואלה • מקסיקו • פוארטו ריקו • פרגואי • פרו • צ'ילה • קובה • קולומביה • קוסטה ריקה • קנדה |  |
| אסיה/אוקיאניה | אוזבקיסטן • אוסטרליה • אינדונזיה • איראן • דרום קוריאה • הודו • הונג קונג • הפיליפינים • טג'יקיסטן • טיוואן • יפן • כווית • לבנון • מלזיה • ניו זילנד • סוריה • סין • סינגפור • סרי לנקה • עומאן • ערב הסעודית • פקיסטן • קזחסטן • תאילנד |  |
| נבחרות בעבר | יוגוסלביה |  |
ערך זה הוא קצרמרבנושא טניס. אתם מוזמנים לתרום לוויקיפדיה ו.
ניקולאי סקדובסקי

| --- | --- |

 לידה:  16 בנובמבר 1845 (יוליאני) Bilozerka, אוקראינה 
 פטירה:  11 ביוני 1892 (יוליאני) (בגיל 46) Bilozerka, אוקראינה 
 מקום לימודים:  בית הספר לציור, פיסול ואדריכלות של מוסקבה  האוניברסיטה הקיסרית של מוסקבה 
 
ניקולאי סקדובסקי (באוקראינית: Микола Скадовський;‏  16 בנובמבר 1845 – 11 ביוני 1892) היה צייר אוקראיני שהתמחה בסצנות ז'אנר.
ביוגרפיה

הוא היה צאצא למשפחה ותיקה של האצולה הפולנית שנשבעה אמונים לאימפריה הרוסית בשנות ה-90 וקיבלה אדמות ליד סקדובסק. ילדותו עברה באודסה, שם למד. בשנת 1865, הוא נרשם לפקולטה לרפואה באוניברסיטת מוסקבה. במהלך אותה תקופה, הוא גם ביקר בשיעורים בבית הספר לציור, פיסול ואדריכלות במוסקבה.
עד מהרה גילה שהרפואה השאירה לו מעט זמן לעסוק בציור, אז הוא עבר ללמוד משפטים במקום. ב-1869 סיים את לימודיו באוניברסיטה ובבית הספר לציור, שם קיבל מדליית זהב, והחליט להתמסר כולו לאמנות. הוא למד זמן קצר באקדמיה לאמנות בדיסלדורף, בהיותו בן למשפחה עשירה, הוא יכול היה לבלות את השנים הבאות בביקור בגלריות לאמנות מפורסמות ברחבי אירופה ולהעתיק את ציורי המאסטרים הישנים.
ב-1876 חזר לבלוזיורקה והקים סטודיו משלו. הופעתו הראשונה הייתה ב-1879 בתערוכה של "החברה הקיסרית להערכת האמנויות", ושנתיים לאחר מכן, השתתף בתערוכה פרטית של ציירים אוקראינים שאורגנה על ידי רופין סודקובסקי. בשנת 1882, אחד מציוריו נרכש על ידי גלריית טרטיאקוב.
בשנה שלאחר מכן, הוא חזר לאיטליה ויצר סדרה של צבעי מים. בשנת 1889, הוא היה ממייסדי "חברת האמנים הדרום-רוסים". לאחר מכן הציג בסדרת תערוכות, כולל אחת בולטת במיוחד ב-1892, שהתקיימה לטובת קורבנות הרעב.
הוא נפטר לפתע מאוחר יותר באותה שנה, בעקבות מחלה קצרה.
גלריה

חסרי בית
ארוחת ערב
לפני הקונצרט
המשוגע
הערות שוליים

↑  Художник Николай Скадовский, artkavun.kherson.ua
↑  Скадовский Николай Львович. Виртуальный проект "Краеведение Таврии".ХОУНБ им. О. Гончара, krai.lib.kherson.ua
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ניקולאי סקדובסקי".
ניסאן סוואי

| --- | --- |

ניסאן סוואי
 מאפיינים כלליים
 יצרן:  ניסאן (Nissan Motor Company Ltd)
 שנות ייצור:  2015 (מכונת קונספט)
 הרכבה:  יפן
 חברת אם:  ניסאן
 אורך:  4,010 מ"מ
 רוחב:  1,780 מ"מ
 גובה:  1,385 מ"מ
 בסיס גלגלים:  2,570 מ"מ
 מפרט טכני
 מהירות מרבית:  135 מייל (217.2 ק"מ)
ניסאן סוואי (באנגלית: Nissan Sway) היא מכונית קונספט, 5 דלתות, האצ'בק קומפקטי, אשר הוצגה על ידי חברת הרכב היפנית ניסאן (Nissan Motor Company Ltd) בשנת 2015.
"ניסאן סוואי" קונספט

דגם ה-"ניסאן סוואי" הוצג לראשונה בתערוכת המכוניות בז'נבה בשנת 2015.
לא נמסרו פרטים טכניים על מנוע הדגם, ועל תכונות התמסורת.
תאוצת דגם ה-"ניסאן סוואי" בין 0-60 מייל (96.5 ק"מ) היא 8.0 שניות.
גלריה

ניסאן סוואי
ניסאן סוואי
ניסאן סוואי
ניסאן סוואי
ניסאן סוואי
ניסאן סוואי - מבט לתא הנהג
ניסאן סוואי
ראו גם

ניסאן טאון-פוד
ניסאן פיבו
לקריאה נוספת

ניסאן סוואי (topspeed)
הערות שוליים

↑  ניסאן סוואי irishtimes.com/life-and-style/motors/geneva-motor-show-nissan-s-sway-concept
↑  ניסאו סוואי thenewswheel.com/the-nissan-sway-concept
↑  ניסאן סוואי קונספט nissannews
↑  ניסאן סוואי בתערוכת ז'נבהautotrader.com/auto
↑  ניסאן סוואי קונספט autoexpress.co.uk/nissan/micra/90550/nissan-sway-concept-hints
סודוקו השוואתי

סודוקו השוואתי
סודוקו השוואתי (באנגלית: Greater than Sudoku) הוא וריאנט סודוקו בו משתמשים בלוח הסודוקו הרגיל ובחוקי סודוקו הרגילים ובנוסף לכך מציבים בין כל שתי משבצות, במאונך ובמאוזן, חוץ מהמיקומים על הקווים המעובים, סימנים המצביעים איזה משני המספרים השכנים גדול יותר או קטן יותר. הסימנים הם בצורת ראש חץ או משהו דומה, כשהחלק הרחב פונה אל הספרה הגדולה יותר והחלק הצר אל הספרה הקטנה יותר.
השוואת הגדלים מספקת רמזים חשובים לגבי המספרים, שיכולים לאכלס את המשבצות השונות, לכן זה מקל על הפותרים וכדי לא להקל יתר על המידה, מספקים פחות מספרים בלוח הנתון.
נשיא קוסובו

נשיא קוסובו (באלבנית: Presidenti i Kosovës, בסרבית: Председник Косова) שתוארו הרשמי הוא נשיא רפובליקת קוסובו הוא העומד בראש רפובליקת קוסובו. הנשיא נבחר על ידי עצרת קוסובו, באמצעות השגת רוב של שני שלישים בהצבעה חשאית. במידה ולא מושג הרוב הנדרש, נבחר הנשיא ברוב רגיל.
בחירת הנשיא חייבת להתבצע עד לחודש לפני סיום כהונת הנשיא המכהן. משך הכהונה הוא 5 שנים, וניתן להיבחר שוב לקדנציה נוספת אחת.
הנשיא הראשון, איברהים רוגובה, נבחר אחרי מלחמת קוסובו, וכיהן עד למותו בשנת 2006. אחריו נבחר פאטמיר סיידיו.
הערות שוליים

↑  עצמאותה ומעמדה של קוסובו מוכרים חלקית רק בידי חלק ממדינות העולם
↑  Balkan Update
↑  A New President for Kosovo, Osservatorio Balcani e Caucaso, 20 January 2016
ערך זה הוא קצרמרבנושא פוליטיקה. אתם מוזמנים לתרום לוויקיפדיה ו.
נבחרת ספרד בכדוריד נשים

נבחרת ספרד בכדוריד נשים היא הנבחרת לאומית של ספרד. עד לתחילת שנות ה-90 של המאה ה-20 הנבחרת לא העפילה לאליפות משמעותית. ההופעה הראשונה הייתה בשנת 1992 באולימפיאדה הביתית. הנבחרת השתתפה ב-11 אליפויות העולם בכדוריד וזכתה בשנת 2019 במקום השני. בהתאם לדירוג של האיגוד הכדוריד העולמי, נכון לדצמבר 2022 הפדרציה מדורגת במקום השמיני.
הישגי הנבחרת

עד לתחילת שנות ה-90 של המאה ה-20 לא היו העפלות לתחרות יבשתית או עולמית.
| 0 | 1 | 2 | 3 |
| --- | --- | --- | --- |
| שנה | אולימפיאדה | אליפות העולם | אליפות אירופה |
| 1992 | 7 |  |  |
| 1993 |  | 15 |  |
| 1994 |  |  | לא העפילה |
| 1995 |  | לא העפילה |  |
| 1996 | לא הפעילה |  | לא העפילה |
| 1997 |  | לא העפילה |  |
| 1998 |  |  | 12 |
| 1999 |  | לא העפילה |  |
| 2000 | לא העפילה |  | לא העפילה |
| 2001 |  | 10 |  |
| 2002 |  |  | 13 |
| 2003 |  | 5 |  |
| 2004 | 6 |  | 8 |
| 2005 |  | לא העפילה |  |
| 2006 |  |  | 9 |
| 2007 |  | 10 |  |
| 2008 | 7 |  | 2 |
| 2009 |  | 4 |  |
| 2010 |  |  | 11 |
| 2011 |  | 3 |  |
| 2012 | 3 |  | 11 |
| 2013 |  | 9 |  |
| 2014 |  |  | 2 |
| 2015 |  | 12 |  |
| 2016 | 6 |  | 11 |
| 2017 |  | 11 |  |
| 2018 |  |  | 12 |
| 2019 |  | 2 |  |
| 2020 |  |  | 9 |
| 2021 | 9 | 9 |  |
| 2022 |  |  | 9 |
הערות שוליים

↑  https://www.ihf.info/member-federations/spain/122 דירוג של האיגוד העולמי
ערך זה הוא קצרמרבנושא כדוריד. אתם מוזמנים לתרום לוויקיפדיה ו.
מיקום דינמי

ספינת התמיכה הימית Toisa Perseus, ברקע, עם ספינת הקידוח ה- Discoverer Enterprise מהדור החמישי, מעל שדה הנפט Thunder Horse . שתיהן מצוידות במערכות מיקום דינמי.
מיקום דינמי היא מערכת מבוקרת ממוחשבת לשמירה אוטומטית על מיקום כלי השיט וכיוון ההפלגה שלו על ידי שימוש במדחפים ובמדחפי תמרון צידיים משלו. חיישני ייחוס מיקום, בשילוב עם חיישני רוח, חיישני תנועה ומצפנים גירוסקופיים מספקים מידע למחשב בהקשר למיקום כלי השיט ולגודל וכן כיוון הכוחות הסביבתיים המשפיעים על מיקומו. מערכת מיקום דינמי הייתה מרכיב חיוני לכלי שיט שעסקו בחקירת שברי טביעת הצוללת דקר.